
การศึกษาสัณฐานวิทยาและกายวิภาคเชิงเปรียบเทียบของต้นสร้อยนกเขา 
(Phyllanthus bacciformis L.) ในการตอบสนองต่อภาวะเครียดจากความเค็ม

บทคัดย่อ
ความเค็มของดินและน้ำเป็นปัจจัยที่ส่งผลต่อการเจริญเติบโตของพืช โดยเฉพาะในพื้นที่ชายฝั่งที่มีปริมาณเกลือสูง ความเค็มรบกวนการดูดน้ำ ทำให้เซลล์เกิดภาวะเครียดจากออสโมซิส ลดประสิทธิภาพในการสังเคราะห์แสง และทำให้พืชเจริญเติบโตช้าลง อย่างไรก็ตาม มีพืชบางชนิดที่สามารถปรับตัวและอยู่รอดได้ในสภาพแวดล้อมที่มีความเค็มสูง เช่น Phyllanthus bacciformis L. พืชพุ่มที่พบได้ทั้งในพื้นที่น้ำจืดและพื้นที่ที่มีความเค็ม โดยพบในบริเวณหมู่บ้านปากบารา ตำบลปากน้ำ อำเภอละงู จังหวัดสตูล การที่พืชชนิดนี้เจริญเติบโตได้ในสภาพแวดล้อมที่หลากหลาย ทำให้เกิดความสนใจศึกษาการปรับตัวด้านโครงสร้าง เนื่องจากข้อมูลเกี่ยวกับโครงสร้างภายในของใบภายใต้ระดับความเค็มที่ต่างกันยังมีจำกัด โครงงานนี้จึงมีวัตถุประสงค์เพื่อศึกษาลักษณะสัณฐานวิทยา และเปรียบเทียบลักษณะทางกายวิภาคของ Phyllanthus bacciformis L. ที่เจริญในพื้นที่ที่มีระดับความเค็มแตกต่างกัน โดยศึกษาลำต้น และแผ่นใบ ผ่านการตัดแนวตัดขวาง (cross section) และสังเกตด้วยกล้องจุลทรรศน์แบบใช้แสง เพื่ออธิบายการปรับตัวต่อสภาพความเค็ม

คำสำคัญ: Phyllanthus bacciformis L., ความเค็ม, กายวิภาคพืช, สัณฐานวิทยา, การปรับตัวของพืช 

